Լինքոլն Քիրստեյն

**Լինքոլն Էդվարդ Քիրստեյն** (, ), ամերիկացի նկարիչ և մշակութային գործիչ, գրող, բարերար, ձեռնարկատեր։ Առավել հայտնի է որպես *New York City Ballet*-ի համահիմնադիր։ Պարի (հատկապես բալետի), լուսանկարչության մասին գրքերի, արվեստի ներկայացուցիչների կենսագրությունների հեղինակ է։

## Կենսագրություն
### Վաղ տարիներ
Լինքոլն Քիրսթեյնը ծնվել է Նյու Յորք նահանգի Ռոչեսթեր քաղաքում  հրեական հարուստ ընտանիքում։ Նրա հայրական պապը հիմնել է Edward Kirstein and Sons օպտիկական ընկերությունը։ Նրա հայրը Բոստոնում «Filen's» նորաձևության հանրախանութի համասեփականատերն էր։ Նրա մայրը  Stein-Bloch տեքստիլ ընկերությանը պատկանող ընտանիքից էր ։ Լինքոլնը Լյուիս Քիրստեյնի և Ռոուզ Սթայնի երեք երեխաների միջնեկն էր։ Նա ուներ մեծ քույր՝ Մինա, և կրտսեր եղբայր՝ Ջորջը։ Քիրստեյնները անգլոֆիլներ էին, շատ էին կարդում, հաճախում էին բալետ, օպերա և համերգներ, ակտիվորեն մասնակցում էին մշակութային և բարեգործական միջոցառումներին։

Քիրսթեյնը դպրոցում լավ չի սովորել և նույնիսկ ստիպված է եղել փոխել դպրոցը վատ առաջադիմության պատճառով։ Երկու տարի Բերքշիրի դպրոցում սովորելուց հետո նա հայտարարել է, որ չի ցանկանում վերադառնալ այնտեղ, բայց ցանկանում է իր վերջին տարին ավարտել Լոնդոնում, որտեղ ապրում էր Մինան։ Ընտանեկան խորհրդում փոխզիջում է գտել. Լինքոլնը ամռանը պատք է գնար Լոնդոն, իսկ հաջորդ տարին պետք է անցկացներ՝ պատրաստվելով Հարվարդի ընդունելության քննություններին։ Եղբոր ու մոր ընկերակցությամբ նա 1924 թվականի ամռանը երկու ամիս անցկացրել է  Եվրոպայում։ Այնտեղ նա հանդիպել է Բլումսբերգի խմբի անդամներին, որտեղ տեղափոխվել էր Մինան, և հատկապես մտերմացել է Ջոն Քեյնսի հետ։

### Հարվարդ
Չնայած վարձու ուսուցիչների համառությանը և ջանքերին՝ Լինքոլնը ձախողել է  Հարվարդի ընդունելության քննությունը  երկու անգամ՝ առաջին փորձը՝ 1925 թվականի հունիսին, իսկ երկրորդը՝  երեք ամիս անց։ Ի վերջո, 1926 թվականի ամռանը19 տարեկանում ընդունվել է Հարվարդի համալսարան, մինչդեռ դիմորդների միջին տարիքը երկու-երեք տարով փոքր էր։

Հարվարդում Քիրստեյնի մի քանի հոդվածներ տպագրվել են համալսարանական The Advocate ամսագրում։ Նա ցանկանցել է աշխուժացնել այս հրատարակությունը՝ հրատարակելով ավելի ավանգարդ հեղինակներ, սակայն նրան չեն ընդունել խմբագրական կազմում։ Այնուհետև նա իր ընկերոջ՝ Վարիան Ֆրայի հետ համոզել է հորը ֆինանսավորել նոր գրական եռամսյակային ամսագիր՝ Hound & Horn («Hound and Horn», Էզրա Փաունդի «The White Hart» բանաստեղծությունից)։ Ամսագիրը լույս է տեսել 1927-1934 թվականներին, երբ Քիրստեյնի ուշադրությունը  կենտրոնացել է բալետի վրա։ Ընտանեկան հարստությունը օգնել են նրան մնալ ջրի երեսին մեծ դեպրեսիայի ժամանակ, երբ շատ այլ փոքր ամսագրերի հրատարակություն դադարեցվել էր։ Hound & Horn-ի հիմնական ներդրումը մշակույթի մեջ նրա գեղագիտական դիրքորոշումն էր, որն ընդգծում էր տեխնիկան և օբյեկտիվությունը, և այնուհետև անվանվել է «նոր քննադատություն»։ Յուրաքանչյուր համարի կեսից ավելին նվիրված էր քննադատական հոդվածներին, գրախոսություններին, արվեստի, երաժշտության և թատրոնի աշխարհի իրադարձությունների ակնարկներին, ինչպես նաև նկարների վերարտադրմանը։

1929 թվականին  Քիրստեյնը հիմնել  է պատկերասրահ, որը կոչվել է Հարվարդի ժամանակակից արվեստի միություն։ Այն հաճախ անվանվել է Ժամանակակից արվեստի թանգարանի ստեղծման գլխավոր ուղենիշ, որի ղեկին է եղել Քիրստեյնի ընկեր Ալֆրեդ Բարը։ Թանգարանի հոգաբարձուներից մեկը նշել է. «Կարելի է վստահ լինել, որ Ժամանակակից արվեստի թանգարանը ծնվել է Հարվարդում»։ Հարվարդի հասարակության կողմից կազմակերպված գրեթե բոլոր ցուցահանդեսները տարվա ընթացքում կրկնվել են Ժամանակակից արվեստի թանգարանում։

1930 թվականի հունիսին Հարվարդն ավարտելուց հետո Քիրստեյնը հոգնել է Բոստոնից և վերջապես տեղափոխվել Նյու Յորք։

## Ստեղծագործությունների համառոտ ցանկ
* 1952 – Դասական բալետ. հիմնական տեխնիկա և տերմինաբանություն (Մյուրիել Ստյուարտի հետ համահեղինակ), 9780394408200
* 1969 - Ուիլյամ Յուջին Սմիթ. լուսանկարներ և նշումներ, 9780893815349
* 1970 – Պար. Դասական թատրոնի պարի համառոտ պատմություն, 9780871270191
* 1973 – Էլի Նադելման, 9780871300348
* 1973 - Նյու Յորք քաղաքի բալետ (Մարթա Սվոուի և Ջորջ Պլատ Լայնսի լուսանկարներով), 0-394-46652-7
* 1975 – Նիժինսկին պարում է, 9780394489612
* 1984 – Փոլ Կադմուս, 0847807673
* 1984 – Բալետի չորս դարը . հիսուն գլուխգործոց, 9780486246314
* 1987 - Լինքոլն Քիրստայնի բանաստեղծությունները, 0-689-11923-2
* 1994 – Չելիշչև, 0-942642-40

## Գրականություն
* Մարտին Դյուբերման,  Լինքոլն Քիրստեյնի աշխարհները. - Northwestern University Press, 2008. - 
* Ջենիֆեր Հոմանս, Բալետի պատմություն. Ապոլոնի հրեշտակները. բալետի պատմություն. - Random House Publishing Group, 2010 - ISBN 9780812968743

## Ծանոթագրություններ

##### Արտաքին հղումներ

 
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի կենսագիրներ
Կատեգորիա:Ամերիկացի ոչ գեղարվեստական գրողներ
Կատեգորիա:Հարվարդի համալսարանի շրջանավարտներ
Կատեգորիա:Նյու Յորք քաղաքում մահացածներ